**Iepirkuma procedūras “Reitingu aģentūras pakalpojuma par kredītreitingu informācijas nodrošināšanu iegāde” VK/2015/04 komisijas sēdes**

protokols

Rīgā

|  |  |  |  |
| --- | --- | --- | --- |
| 2015. gada 16. martā plkst. 16.00 |  | Nr. | 3 |

|  |  |
| --- | --- |
| Sēdi vada: |  |
|  |  |
| Pārvaldnieka vietnieks | J. Pone |
|  |  |
| Piedalās: |  |
|  |  |
| Finanšu risku vadības departamenta vecākais eksperts | A. Skraucis |
| Juridiskā departamenta direktora vietnieks | R. Zariņš |
| Infrastruktūras apsaimniekošanas departamenta vecākā eksperte | D. Klints |
|  |  |
| Protokolē: |  |
|  |  |
| Infrastruktūras apsaimniekošanas departamenta vecākā eksperte | D. Klints |

***Darba kārtībā:***

1. Pretendentu piedāvājumu atvēršana:
   1. Komisijas priekšsēdētājs ***J. Pone*** informē, ka iepirkuma procedūrai iesniegti trīs piedāvājumi – no Standard & Poor’s Financial Services LCC, Moody’s Analytics UK Ltd. un Fitch Solutions Ltd.
   2. Komisijas locekļi paraksta apliecinājumu, ka nav ieinteresēti konkrēta pretendenta izvēlē vai darbībā un ka nav saistīti ar pretendentu Publisko iepirkumu likuma 23. panta pirmās daļas izpratnē.
   3. Komisijas priekšsēdētājs ***J. Pone*** atver iesniegtos piedāvājumus un nosauc finanšu piedāvājumu cenu:

|  |  |  |
| --- | --- | --- |
| **Pretendents, kas iesniedza piedāvājumu** | **Piedāvājuma iesniegšanas datums, laiks** | **Piedāvājuma summa**  **(bez PVN)** |
| **Standard & Poor’s Financial Services LCC**  55 Water Street  New York NY 10041  ASV | 13.03.2015.  plkst. 12.40 | 27 300,00 USD  **25 859,62 EUR** *(pēc Eiropas Centrālās bankas noteiktā eiro atsauces kursa uz 2015.gada 16.martu 1EUR=1.05570 USD)* |
| **Moody’s Analytics UK Ltd.**  One Canada Square, Canary Wharf, London, E14 5FA,  Lielbritānija | 16.03.2015.  plkst. 12.55 | **17 000,00 EUR** |
| **Fitch Solutions Ltd.**  30 North Colonnade  London E14 5GN  Lielbritānija | 16.03.2015.  plkst. 15.05 | **21 600,00 EUR** |

1. Pretendentu - Standard & Poor’s Financial Services LCC, Moody’s Analytics UK Ltd. un Fitch Solutions Ltd. - piedāvājumu cenu atbilstības sākotnēji novērtētajai paredzamajai līgumcenai izvērtēšana.
2. Pretendentu - Standard & Poor’s Financial Services LCC, Moody’s Analytics UK Ltd. un Fitch Solutions Ltd. - piedāvājumu atbilstības pārbaude iepirkuma procedūras uzaicinājumā norādītajām pretendentu atlases prasībām (uzaicinājuma 8. punkts „Prasības pretendentiem, iesniedzamie pretendentu atlases dokumenti un pārbaudāmās ziņas”):

Pretendents Moody’s Analytics UK Ltd. piedāvājumā nav iesniedzis apliecinājumu, ka, parakstot iepirkuma līgumu, piegādātājs piekrīt iepirkuma līguma publicēšanai pasūtītāja mājaslapā saskaņā ar Publisko iepirkumu likuma 8.2 panta trīspadsmito daļu, atbilstoši normatīvajos aktos noteiktajai kārtībai ievērojot komercnoslēpuma aizsardzības prasības.

1. Pretendentu - Standard & Poor’s Financial Services LCC, Moody’s Analytics UK Ltd. un Fitch Solutions Ltd. - piedāvājumu atbilstības pārbaude iepirkuma procedūras uzaicinājumā norādītajām tehniskās specifikācijas prasībām (uzaicinājuma 9. punkts “Tehniskā specifikācija” un uzaicinājuma 1. pielikums “Tehniskā specifikācija”).

***Nolemj (vienbalsīgi):***

1. Pretendenta Standard & Poor’s Financial Services LCC piedāvājuma cena 25 859,62 EUR bez PVN (27 300,00 USD bez PVN) pārsniedz sākotnēji novērtēto paredzamo līgumcenu 22 908,00 EUR bez PVN.
2. Pretendenta Moody’s Analytics UK Ltd. piedāvājuma cena 17 000,00 EUR bez PVN atbilst sākotnēji novērtētajai paredzamajai līgumcenai 22 908,00 EUR bez PVN.
3. Pretendenta Fitch Solutions Ltd. piedāvājuma cena 21 600,00 EUR bez PVN atbilst sākotnēji novērtētajai paredzamajai līgumcenai 22 908,00 EUR bez PVN.
4. Pretendentu - S&P Capital IQ, Moody’s Analytics UK Ltd. un Fitch Solutions Ltd. - piedāvājumi atbilst iepirkuma procedūras uzaicinājumā norādītajām pretendentu atlases prasībām (uzaicinājuma 8. punkts „Prasības pretendentiem, iesniedzamie pretendentu atlases dokumenti un pārbaudāmās ziņas”).
5. Pretendentu - Standard & Poor’s Financial Services LCC, Moody’s Analytics UK Ltd. un Fitch Solutions Ltd. - piedāvājumi atbilst iepirkuma procedūras uzaicinājumā norādītajām tehniskās specifikācijas prasībām (uzaicinājuma 9. punkts “Tehniskā specifikācija” un uzaicinājuma 1. pielikums “Tehniskā specifikācija”).
6. Saskaņā ar Publisko iepirkumu likuma 8.2 panta devīto daļu un iepirkuma procedūras uzaicinājuma 12.3. apakšpunktu izvēlēties Moody’s Analytics UK Ltd. piedāvājumu, kas atbilst iepirkuma procedūras prasībām un ir ar viszemāko cenu (17 000,00 EUR bez PVN).
7. Saskaņā ar Publisko iepirkumu likuma 8.2 panta septītās daļas 2. punktu un iepirkuma procedūras uzaicinājuma 8.2.2.2.2. apakšpunktu uzdot Finanšu risku vadības departamenta vecākajam ekspertam A. Skraucim līdz 2015. gada 18. martam sagatavot un nosūtīt vēstuli Moody’s Analytics UK Ltd., lai pretendents līdz 2015. gada 1. aprīlim iesniedz apliecinājumu, ka, parakstot iepirkuma līgumu, piegādātājs piekrīt iepirkuma līguma publicēšanai pasūtītāja mājaslapā saskaņā ar Publisko iepirkumu likuma 8.2 panta trīspadsmito daļu, atbilstoši normatīvajos aktos noteiktajai kārtībai ievērojot komercnoslēpuma aizsardzības prasības, un attiecīgās ārvalsts kompetentās institūcijas izziņu (izsniegtu ne agrāk kā vienu mēnesi pirms iesniegšanas dienas), kas apliecina, ka uz to neattiecas Publisko iepirkumu likuma 8.2 panta piektajā daļā noteiktie gadījumi.

Pielikumā: 1. Komisijas locekļa apliecinājums piedāvājumu vērtēšanai uz 4 lp.

2. Pretendentu finanšu piedāvājumu cenas uz 1 lp.

Sēdi beidz plkst. 16.45.

|  |  |  |
| --- | --- | --- |
| Sēdi vadīja |  | J. Pone |
| Piedalījās |  | A. Skraucis |
|  |  | R. Zariņš |

|  |  |  |
| --- | --- | --- |
| Protokolēja |  | D. Klints |